ધારો કે સત્તાવાળાઓએ ઠેકઠેકાણે ડેન્જર જણાવતાં બોર્ડ મૂક્યાં હોત, પાણી છોડતાં પૂર્વે સાયરન પણ વગાડી હોત, ટૂર-ઑપરેટર અને સ્થાનિક લોકોએ પાણીમાં જવાની મના ફરમાવી હોત તો... તો એ એન્જિનિયરિંગ કૉલેજના સ્ટુડન્ટ્સ કે પછી કોઈ પણ સહેલાણીઓ કોઈની વાત માન્યા હોત? ના... કદાચ ના... કારણ કે બીજાથી નોખું કરીને ફોટા પાડવા, મનાઈ છતાં કોઈ કાર્ય કરવું કે નિયમો અવગણીને ચીલો ચાતરવામાં દરેક સહેલાણીને એટલી મજા પડે છે કે વાત ન પૂછો. શિમલા-મનાલી તો બધા જ જાય છે, પણ અમે ત્યાં આમ નવતર કર્યું એ વૃત્તિ દરેક પ્રવાસીમાં એવી બળવત્તર હોય છે જેની સામે પાણીમાં તણાઈ જવાના કે ધક્કામુક્કીમાં કચડાઈ જવાના બનાવો બનવાના જ છે.